2006D0944 — DA — 16.12.2006 — 000.001

Dette dokument er et dokumentationsredskab, og institutionerne påtager sig intet ansvar herfor

►B KOMMISSIONENS BESLUTNING af 14. december 2006 om fastsættelse, i medfør af Rådets beslutning 2002/358/EF, af de respektive emissionsniveauer, der i medfør af Kyoto-protokollen tildeles Fællesskabet og hver af dets medlemsstater (meddelt under nummer K(2006) 6468) (2006/944/EF) (EFT L 358, 16.12.2006, p.87)





Berigtiget ved:









▼B

KOMMISSIONENS BESLUTNING

af 14. december 2006

om fastsættelse, i medfør af Rådets beslutning 2002/358/EF, af de respektive emissionsniveauer, der i medfør af Kyoto-protokollen tildeles Fællesskabet og hver af dets medlemsstater

(meddelt under nummer K(2006) 6468)

(2006/944/EF)







KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets beslutning 2002/358/EF af 25. april 2002 om godkendelse på Det Europæiske Fællesskabs vegne af Kyoto-protokollen til De Forenede Nationers rammekonvention om klimaændringer og om den fælles opfyldelse af forpligtelserne i forbindelse hermed ( 1 ), særlig artikel 3, og ud fra følgende betragtninger: (1) Bilag II til beslutning 2002/358/EF opstiller kvantitative emissionsbegrænsnings- og reduktionsforpligtelser med henblik på fastsættelse af de respektive emissionsniveauer, som er tildelt Fællesskabet og dets medlemsstater i henhold til Kyoto-protokollens artikel 4. Bilag B til Kyoto-protokollen opstiller kvantitative emissionsbegrænsnings- eller reduktionsforpligtelser til fastsættelse af de emissionsniveauer, som tildeles de medlemsstater, der tiltrådte Fællesskabet efter den 25. april 2002, med undtagelse af Cypern og Malta, som endnu ikke har kvantitative emissionsbegrænsnings- eller reduktionsforpligtelser under Kyoto-protokollen. (2) De respektive emissionsniveauer, udtrykt i ton kuldioxidækvivalent, som tildeles Fællesskabet og dets medlemsstater, er fastsat i bilaget til denne beslutning. Disse emissionsniveauer er beregnet på grundlag af de reviderede emissionstal for referenceåret som forelagt af medlemsstaterne i medfør af artikel 23 i Kommissionens beslutning 2005/166/EF af 10. februar 2005 om gennemførelsesbestemmelser til Europa-Parlamentets og Rådets beslutning nr. 280/2004/EF om en mekanisme til overvågning af emissioner af drivhusgasser i Fællesskabet og til gennemførelse af Kyoto-protokollen ( 2 ), ganget med de kvantitative emissionsbegrænsnings- og reduktionsforpligtelser, som er opført i bilag II til beslutning 2002/358/EF og i Kyoto-protokollens bilag B, og ganget med fem, svarende til de fem år, protokollens første forpligtelsesperiode varer. (3) I overensstemmelse med artikel 3 i beslutning 2002/358/EF skal den mængde, der tildeles Fællesskabet og hver af dets medlemsstater, være lig deres respektive emissionsniveau som fastsat i bilaget til nærværende beslutning. (4) Som led i revisionen af emissionsdataene for referenceåret i medfør af Kyoto-protokollen, forelagt af medlemsstaterne i henhold til artikel 23 i beslutning 2005/166/EF, var det nødvendigt at foretage en genberegning, som resulterede i en aritmetisk forskel på 11 403 608 ton kuldioxidækvivalent mellem den mængde, der var tildelt Det Europæiske Fællesskab, og summen af de mængder, der var tildelt de i bilag II til beslutning 2002/358/EF opførte medlemsstater. Denne forskel bør Fællesskabet udstede som tildelte enheder (assigned amount units — AAU). (5) Eventuelle ændringer i Fællesskabets og dets medlemsstaters endelige emissionsniveauer, der måtte følge af granskningen af emissionsniveauerne, jf. Kyoto-protokollens artikel 8, bør fastsættes ved en ændring til denne beslutning. (6) Foranstaltningerne i denne beslutning er i overensstemmelse med udtalelse fra Udvalget for Klimaændringer — ud fra følgende betragtninger: VEDTAGET FØLGENDE BESLUTNING:







Artikel 1

De respektive emissionsniveauer udtrykt i ton kuldioxidækvivalent, der tildeles Fællesskabet og dets medlemsstater for den første forpligtelsesperiode for kvantitativ emissionsbegrænsning og -reduktion under Kyoto-protokollen, er anført i bilaget.

Artikel 2

Forskellen på 11 403 608 ton kuldioxidækvivalent mellem Fællesskabets emissionsniveauer og summen af emissionsniveauerne for de i bilag II til beslutning 2002/358/EF opførte medlemsstater udstedes af Fællesskabet som tildelte enheder.

Artikel 3

Denne beslutning er rettet til medlemsstaterne.









BILAG

Respektive emissionsniveauer udtrykt i ton kuldioxidækvivalent, der tildeles Fællesskabet og dets medlemsstater for den første forpligtelsesperiode for kvantitativ emissionsbegrænsning og reduktion under Kyoto-protokollen







Det Europæiske Fællesskab (1) ►C1 19 682 555 325 ◄ Belgien 679 368 682 Danmark 273 827 177 Tyskland 4 868 520 955 Grækenland 694 087 947 Spanien 1 663 967 412 Frankrig 2 819 626 640 Irland 315 158 338 Italien ►C1 2 428 495 710 ◄ Luxembourg 45 677 304 Nederlandene 1 008 565 720 Østrig ►C1 343 473 407 ◄ Portugal 386 956 503 Finland 355 480 975 Sverige 375 864 317 Det Forenede Kongerige 3 412 080 630







Cypern Ikke relevant Tjekkiet 902 890 649 Estland 197 902 558 Letland 119 113 402 Litauen 221 275 934 Ungarn 578 260 222 Malta Ikke relevant Polen 2 673 496 300 Slovenien 92 934 961 Slovakiet 337 456 459